Source: https://www.rup.ee/pluss/e-ajakiri/04-31-2017/maakohtu-otsuse-tuhistamine
Timestamp: 2019-12-11 21:13:43+00:00

Document:
Maakohtu otsuse tühistamine - Pluss
Maakohtu otsuse tühistamine
https://www.riigikohus.ee/et/lahendid?asjaNr=3-2-1-68-17
Riigikohtu 19.06.2017 lahend nr 3-2-1-68-17
TsMS § 403 lg 1
OÜ esitas maakohtule hagi Kuressaare linna vastu üürilepingust tuleneva kahju hüvitamiseks. Maakohus jättis hagi aegumise tõttu rahuldamata. Hageja esitas apellatsioonkaebuse, mille ringkonnakohus rahuldas. Ringkonnakohus tühistas maakohtu otsuse ja saatis asja samale maakohtule uueks läbivaatamiseks. Kostja esitas kassatsioonkaebuse Riigikohtule.
1. Tsiviilkohtumenetluse seadustiku (TsMS) § 403 lg 1 esimesest lausest tulenevalt võib kohus poolte nõusolekul lahendada asja seda kohtuistungil arutamata. Asjast nähtub, et hageja on andnud maakohtule nõusoleku aegumise küsimuse lahendamiseks kirjalikus menetluses, mistõttu ei ole tema suhtes rikutud TsMS § 403 lg 1 esimeses lauses sätestatut.
2. Maakohtul puudus kostja nõusolek asja arutamiseks kirjalikus menetluses. Sealjuures tuleb silmas pidada, et kostja ei ole esitanud apellatsioonkaebust ega vaidlustanud asja lahendamist kirjalikus menetluses. Ringkonnakohus ei saa maakohtu otsuse tühistamisel tugineda maakohtu rikkumisele, mis apellatsioonkaebuse esitaja (hageja) õigusi ei puudutanud.
3. Isegi, kui maakohus oleks asja lahendanud kirjalikus menetluses ilma hageja sellekohase nõusolekuta, oleks otsuse saanud tühistada ja maakohtule uueks läbivaatamiseks saata üksnes siis, kui tegemist oleks olnud õigusliku ärakuulamise põhimõtte olulise rikkumisega TsMS § 656 lg 1 p 1 järgi. TsMS § 656 lg 1 p 1 eesmärgiks on tagada, et kummalegi poolele antakse menetluses võimalus esitada oma seisukohti.
Riigikohus rahuldas kassatsioonkaebuse osaliselt, tühistas ringkonnakohtu otsuse ja saatis asja samale ringkonnakohtule uueks läbivaatamiseks.

References: § 403
 § 403
 kohus 
 § 403
 § 656
 § 656

Riigikohus